Komission asetus (EY) N:o 1360/2003, annettu 31 päivänä heinäkuuta 2003, asetuksesta (EY) N:o 2316/1999 poikkeamisesta markkinointivuonna 2003/2004 eräillä yhteisön alueilla sovellettavan kesannoinnin osalta



Virallinen lehti nro L 194 , 01/08/2003 s. 0035 - 0037



Komission asetus (EY) N:o 1360/2003, annettu 31 päivänä heinäkuuta 2003, asetuksesta (EY) N:o 2316/1999 poikkeamisesta markkinointivuonna 2003/2004 eräillä yhteisön alueilla sovellettavan kesannoinnin osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tukijärjestelmästä tiettyjen peltokasvien viljelijöille 17 päivänä toukokuuta 1999 annetun neuvoston asetuksen (EY) N:o 1251/1999(1), sellaisena kuin se on viimeksi muutettuna asetuksella (EY) N:o 1038/2001(2), ja erityisesti sen 9 artiklan, sekä katsoo seuraavaa: (1) Tukijärjestelmästä tiettyjen peltokasvien viljelijöille annetun neuvoston asetuksen (EY) N:o 1251/1999 soveltamista koskevista yksityiskohtaisista säännöistä 22 päivänä lokakuuta 1999 annetussa komission asetuksessa (EY) N:o 2316/1999(3), sellaisena kuin se on viimeksi muutettuna asetuksella (EY) N:o 1035/2003(4), vahvistetaan pinta-alatukien myöntämistä tietyille peltokasveille koskevat edellytykset. Asetuksen (EY) N:o 2316/1999 19 artiklan 2 ja 3 kohdassa säädetään, että kesannoitujen alojen on oltava poistettuina tuotannosta viimeistään 15 päivänä tammikuuta alkavan ja aikaisintaan 31 päivänä elokuuta päättyvän kauden ajan ja että niitä ei saa käyttää maataloustuotantoon eikä hyötykäyttöön, ellei asetuksessa toisin säädetä. (2) Eräillä yhteisön alueilla on viime kuukausien aikana vallinnut äärimmäisen kuiva sää, joka on vaikeuttanut merkittävästi rehun hankintaa ja aiheuttanut karjankasvattajille suuria tulonmenetyksiä, koska he ovat joutuneet myymään karjaa, kun tavanomaista ruokintaa ei ole voitu taata. (3) Tästä syystä eläinten ruokintaan olisi saatava paikallista lisärehua ennen syksyä. (4) Näin ollen olisi poikettava asetuksesta (EY) N:o 2316/1999 ja sallittava kyseisillä alueilla tuotannosta poistetun peltokasvimaan käyttö karjan ruokintaan ennen kesannointikauden päättymistä säätämällä kuitenkin toimenpiteistä, joilla pyritään varmistamaan, että näitä maita ei käytetä hyötytarkoituksessa. (5) Tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Poiketen siitä, mitä asetuksen (EY) N:o 2316/1999 19 artiklan 2 ja 3 kohdassa säädetään, tämän asetuksen liitteessä tarkoitetuilla yhteisön alueilla sijaitsevia ilmoitettuja kesantoaloja voidaan markkinointivuonna 2003/2004 käyttää karjan ruokintaan. 2. Jäsenvaltioiden on toteutettava tarvittavat toimenpiteet sen varmistamiseksi, että 1 kohdassa tarkoitettuja kesannoituja aloja ei käytetä hyötytarkoituksessa ja erityisesti, että kyseisiltä aloilta korjatut tuotteet suljetaan pois neuvoston asetuksessa (EY) N:o 603/95(5) säädetystä kuivattujen rehujen tukijärjestelmästä. 2 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä. Sitä sovelletaan 4 päivästä heinäkuuta 2003. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 31 päivänä heinäkuuta 2003. Komission puolesta Franz Fischler Komission jäsen (1) EYVL L 160, 26.6.1999, s. 1. (2) EYVL L 145, 31.5.2001, s. 16. (3) EYVL L 280, 30.10.1999, s. 43. (4) EUVL L 150, 18.6.2003, s. 24. (5) EYVL L 63, 21.3.1995, s. 1. LIITE >TAULUKON PAIKKA>